एक महीने लंबी बातचीत के बाद फ्री डेमोक्रेटिक पार्टी के नेता क्रिश्चियन लिंडनेर ने कहा कि एंजेला के सीडीयू-सीएसयू और पारिस्थितिकी समर्थक ग्रीन्स के कंजर्वेटिव गठबंधन के साथ सरकार बनाने के लिए विश्वास का कोई आधार नहीं है. लिंडनेर ने कहा कि खराब तरीके से शासन करने से बेहतर है कि शासन नहीं किया जाए. बातचीत आव्रजन पर अलग-अलग नजरिया होने समेत अन्य मुद्दों पर विवादित राय की वजह से बाधित हो गई. एफडीपी के फैसले पर खेद जताते हुए मर्केल ने जर्मनी को इस संकट से बाहर निकालने की बात कही. उन्होंने कहा, 'चांसलर के तौर पर...मैं यह सुनिश्चित करने के लिए वह सबकुछ करूंगी, जिससे यह देश इस मुश्किल वक्त से बाहर निकल आए.'